laion/Wikipedia-Exotic huggingface dataset:
אתה חושב שאתה חכם (סדרת משחקים)

אתה חושב שאתה חכם היא סדרת משחקי מחשב הומוריסטיים בסגנון שעשועון טריוויה בעלת 4 כותרים אשר פותחו בין השנים 1998–2001 על ידי שתי חברות ישראליות: פקאן הפקות בע"מ ומשגב מערכות. המשחק מבוסס על סדרת המשחקים You Don't Know Jack. המשחק הראשון שיצא בסדרה הוא אתה חושב שאתה חכם ובעקבות הצלחת המשחק יצאו אחריו משחקים נוספים באותו הסגנון כגון: אתה חושב שאתה חכם - ילדים, אתה חושב שאתה חכם - ספורט והמשחק האחרון בסדרה אתה חושב שאתה חכם 2. בכל המשחקים בסדרה הקריין הוא טל פרידמן חוץ מהמשחק המיועד לילדים, בו הקריין הוא משה פרסטר. המשחק היה מוכר כמעט בכל בית בישראל שכן הרבה חברות גדולות בארץ היו נוהגות לתת את המשחק לעובדים שלהם כשי לחג. המשחק שונה ממשחקים 'מסורתיים' יותר בכך שההומור מתחיל כבר בשלב ההתקנה. בזמן התקנת המשחק יתחיל הקריין לדבר ולהגיב בהתאם לזמן שלוקח להתקנה להסתיים. בסוף ההתקנה יודיע הקריין על סיום ההכנות וניתן יהיה להתחיל לשחק. עם פתיחת המשחק ניתן לבחור את כמות השחקנים (עד שלושה), שיתמודדו אחד מול השני על מנת לצבור כמה שיותר כסף. לאחר מכן יש להזין את שמו ואת מינו של כל מתמודד. במידה שהשחקן יאחר להזין את שמו יוקלד עבורו שם אקראי. אחר כך יהיה על המשתתפים לבחור בין 18 שאלות (משחק ארוך) עד 6 שאלות (משחק מהיר). בסוף הגדרת המשחק יגיע הסבר לפיו לכל מתמודד יוגדר מקש על המקלדת המהווה את הזמזם שלהם. במהלך המשחק יבחר כל משתתף נושא בתורו, כשלכל נושא מוגדרת רמת קושי וסכום זכייה במקרה של תשובה נכונה (הסכומים בדרך כלל נעים בין 1,000 עד 3,000 שקלים/דולרים). לאחר שהנושא נבחר יקריא הקריין שאלה ולאחר מכן יינתנו לכל השחקנים כ-10 שניות "ללחוץ על הזמזם". לאחר לחיצה על הזמזם, רק השחקן שלחץ יוכל לענות ויהיה עליו לבחור בין ארבע תשובות לשאלה. במידה שהתשובה נכונה, הוא יזכה בסכום השאלה שהוגדר מראש, ובמידה שיטעה יפסיד כמות מסוימת של כסף ולא יוכל לענות יותר, ושאר המתמודדים יוכלו לענות במקומו. לאחר זכייה עוברים לבחירת הנושא של השחקן הבא. במידה שכולם טועים יעיר על כך הקריין ובחירת הנושא תעבור לשחקן הבא בתור. בנוסף לשאלות הרגילות יפתיע המשחק את המתמודדים עם שלב מיוחד בשם "המלכודת" - שאלה תופיע על המסך באופן קבוע, אך במקום להמתין ללחיצה על הזמזם ולבחירת התשובות יופיעו התשובות וייעלמו בזו אחר זו. על המתמודדים ללחוץ על הזמזם רק ברגע שהתשובה הנכונה מופיעה. קצב ההופעה וההיעלמות של השאלות יעלה ככל שהשלב יתקרב לסיומו. כאשר מקלידים שם שנחשב למילה בוטה או גסה, הקריין יגיב בהתאם. במשחק הוכנסו שמות נפוצים והקריין פונה אליו בשמם. כשהמשחק מופעל הוא יכול לזהות את השעה והתאריך במחשב, מה שגורם להתנהגות שונה של המשחק מהרגיל. ההתנהגות הזאת באה לידי ביטוי במשפטים שהקריין אומר לפני שהמשחק מתחיל. ההתנהגות הזאת לא משפיעה על המשחק באופן ישיר, שכן זה רק אפיקומן. האחד באפריל - במידה והמשחק יזהה שהתאריך הוא 1 באפריל, המשחק ימתח את השחקן ויודיע שכל קובצי המשחק נמחקו. שעות הלילה - במידה והשחקן ישחק במשחק בין 12 בלילה ל-5 לפנות בוקר, הקריין יציין שעדיף להם לשחק טריוויה אם בכל מקרה אין לשחקנים משהו יותר טוב לעשות (אם הם לא מצליחים לישון). אודי יוגב, פרידמן שואל, אתם עונים, באתר ynet, 12 ביולי 2001 אתה חושב שאתה חכם, באתר מסע אל העבר
אליפות ישראל בשחמט 1998

אליפות ישראל בשחמט 1998 הייתה האליפות ה-24 של ישראל בשחמט, היא אורגנה על ידי האיגוד הישראלי לשחמט והשתתפו בה 32 שחמטאים. האליפות התקיימה בשיטת גביע. כל זוג שיחק 2 משחקים (120 דקות בתוספת 30 שניות למסע + חצי שעה אחרי 40 מסעים), אם לא הושגה הכרעה, נערכו 2 משחקים נוספים בשחמט מהיר (20 דקות בתוספת 5 שניות לכל מסע). כל המשחקים נערכו ברמת אביב במהלך נובמבר 1998. באליפות זכה ערן ליס, שניצח בגמר את ויקטור מיכלבסקי. ניצח בעקבות משחקים בשחמט מהיר סיבוב ראשון - נתונים, באתר האיגוד שמינית הגמר - נתונים, באתר האיגוד רבע הגמר - נתונים, באתר האיגוד חצי הגמר - נתונים, באתר האיגוד גמר - נתונים, באתר האיגוד
פסגת אייפל

פסגת אייפל (באנגלית: Eiffel Peak) היא הר בסמוך לעמק עשר הפסגות, בהרי הרוקי הקנדיים, בפרובינציית אלברטה שבקנדה. ההר ממוקם בשטח הפארק הלאומי באנף. גובהו של ההר 3,077 מטרים מעל פני הים, והוא מתנשא לגובה של 465 מטרים מעל סביבתו. שמו של ההר ניתן לו בשנת 1908 על ידי ארתור או. וילר (Arthur O. Wheeler); ההר נקרא על שם מגדל אייפל, בשל גובהו הרב. הראשונים שטיפסו על ההר היו צ'ארלס ס. תומפסון (Charles S. Thompson), ג'י. מ. ויד (G.M. Weed), ה. קאופמן (H. Kaufmann) בשנת 1901. • Alan Kane, Scrambles in the Canadian Rockies, PP 316-317 • Brian Patton, Bart Robinson, Canadian Rockies Trail Guide, P 101 פסגת אייפל באתר ממשלת קנדה פסגת אייפל באתר peakbagger פסגת אייפל באתר peakfinder מידע למטפסים על פסגת אייפל באתר summitpost מידע למטפסים על פסגת אייפל באתר summitsearch מסלול הטיפוס לפסגת אייפל באתר trailpeak תצלומי הטיפוס לפסגת אייפל תחזית מזג אוויר עדכנית לפסגת אייפל סטטיסטיקות מזג אוויר לפסגת אייפל הטיפוס על פסגת אייפל, סרטון באתר יוטיוב מידע גאוגרפי והיסטורי באתר אנציקלופדיית ההרים הקנדית ראו Canadian Rockies Trail Guide ב"לקריאה נוספת" לפי מקור אחר גובהה של הפסגה 2,895 מטרים מעל פני הים מידע גאוגרפי מקור השם של פסגת אייפל
אחמדו אהידג'ו

אחמדו באבטורה אהידג'ו (באנגלית: Ahmadou Babatoura Ahidjo;‏ 24 באוגוסט 1924 - 30 בנובמבר 1989) היה פוליטיקאי קמרוני שכיהן כנשיא קמרון הראשון בשנים 1960–1982. אהידג'ו נולד בגארואה שבקמרון, בתקופת השלטון הבריטי והתחנך כמוסלמי. את לימודיו התיכוניים עשה בבירה הקולוניאלית יאונדה. בשנת 1942 הצטרף אהידג'ו לשירות הציבורי כמפעיל רדיו בשירות הדואר. במסגרת עבודה זו נדד אהידג'ו ברחבי קמרון. עבודה זו חיזקה את נטיותיו הלאומיות של אהידג'ו. בשנת 1946 החל להיות פעיל בפוליטיקה המקומית. בשנת 1957 כיהן כנשיא האספה המחוקקת של קמרון ובאותה השנה הפך אהידג'ו לסגן ראש הממשלה בפועל. בשנת 1960 נבחר אהידג'ו לראשות הממשלה ולנשיאות. היא כיהן כראש ממשלה מינואר ועד מאי באותה השנה. הוא ניצח בבחירות לנשיאות שנערכו בשנים 1965, 1970, 1975 ו-1980. בשנת 1976 התרחש ניסיון כושל להפילו מהשלטון. שלטונו התאפיין בהתנהגות דיקטטורית ויציבות רבה. אהידג'ו נחשב למנהיג שמרן במיוחד ופחות כריזמטי לעומת נשיאים אחרים באפריקה לאחר האימפריאליזם. אהידג'ו התפטר מהנשיאות בנובמבר 1982 מסיבות בריאותיות, והוחלף על ידי פול בייה. בתחילה התקיימו יחסים טובים בין אהידג'ו לבייה, אך השניים הסתכסכו ביולי 1983. כשנה לאחר מכן אהידג'ו נידון למוות בזמן שהותו בגלות. בשנת 1984 הומר עונש המוות למאסר. בשנותיו האחרונות אהידג'ו חילק את זמנו בין סנגל לצרפת. הוא נפטר כתוצאה מהתקף לב בנובמבר 1989 בדקר שבסנגל. על שמו נקרא אצטדיון ביאונדה. מדיה וקבצים בנושא אחמדו אהידג'ו בוויקישיתוף אחמדו אהידג'ו, באתר אנציקלופדיה בריטניקה (באנגלית)
מנואל בולנס

מנואל בולנס פריאטו (בספרדית: Manuel Bulnes; ‏25 בדצמבר 1799–18 באוקטובר 1866) הוא פוליטיקאי צ'יליאני אשר כיהן כנשיא צ'ילה בשנים 1841–1851. נולד ב-25 בדצמבר 1799 בקונספסיון שבמרכז צ'ילה. בגיל 16 נכלא על ידי השלטונות הספרדיים, אך השתחרר במהרה והצטרף לכוחותיו של חוסה דה סן מרטין. בשנת 1831 הועלה לדרגת בריגדיר-גנרל ונלחם למען שחרור צ'ילה מן האימפריה הספרדית. בשנת 1841 בולנס נבחר לנשיא. נשיאותו התאפיינה בחיזוק האקדמיה הצ'יליאנית ויישוב סכסוכים חברתיים בין קבוצות שונות בצ'ילה. בשנת 1843 חיזק את ההתיישבות באזור פונטה ארנס על מנת ליצור ריבונות צ'יליאנית באזור מצר מגלן נפטר ב-18 באוקטובר 1866 בבירה סנטיאגו דה צ'ילה. מדיה וקבצים בנושא מנואל בולנס בוויקישיתוף מנואל בולנס, באתר "Find a Grave" (באנגלית) מנואל בולנס, באתר אנציקלופדיה בריטניקה (באנגלית) ערך זה הוא קצרמר בנושא פוליטיקאים ובנושא אמריקה הדרומית. אתם מוזמנים לתרום לוויקיפדיה ולהרחיב אותו.
גבריאל גונסאלס וידלה

גבריאל גונסאלס וידלה (בספרדית: Gabriel González Videla;‏ 22 בנובמבר 1898 - 22 באוגוסט 1980) היה פוליטיקאי צ'יליאני אשר כיהן כנשיא צ'ילה בשנים 1946 ל-1952. היה ממנסחי החוקה הנוכחית. גונסאלס נולד ב-22 בנובמבר 1898 בלה סרנה שבצפון המדינה למשפחה ממוצא ספרדי כבן בכור מבין 18 אחים. למד משפטים באוניברסיטת צ'ילה. הוא סיים את לימודיו באוניברסיטה ב-1922. הצטרף גונסאלס לארגון הבונים החופשיים בשנת 1924. בשנים אלו החל להיות פעיל פוליטי רדיקלי כנגד הממשל. במהלך שנות ה-30 גונסאלס היה חבר בסנאט של צ'ילה. בשנת 1939 נשלח לכהן כשגריר צ'ילה בצרפת. בשנת 1940 עבר לכהן כשגריר בפורטוגל וכשנתיים לאחר מכן כיהן כשגריר בברזיל. בשנת 1944 הוא עמד בראש ועד למען ארץ ישראל היהודית בצ'ילה. בשנת 1945 גונסאלס נשלח לסן פרנסיסקו שבארצות הברית על מנת לייצג את צ'ילה בוועידת האומות המאוחדות. שם הוא תמך בעמדת הסוכנות היהודית. לקראת הבחירות לנשיאות באוקטובר 1946, כרת וידלה ברית עם הקומוניסטים שהיו מסוכסכים עם הסוציליסטים, וזכה במספר הקולות הרב ביותר, אך לא ברוב הדרוש כדי להיבחר, והוא נבחר לנשיא על ידי הקונגרס שאליו עברה הבחירה. בממשלה שהקים בנובמבר 1946 היו שלושה שרים קומוניסטיים. אולם המלחמה הקרה גרמה לגונסאלס להתיימן ולאמץ עמדות אנטי-קומוניסטיות, ובאפריל 1947 סולקו הקומוניסטים מהממשלה. הקומוניסטים פעלו לארגן שביתה כללית נגד הממשלה ובאוגוסט 1947 העניק הפרלמנט לוידלה סמכויות לפעול נגד הקומוניסטים ונפתח מאבק גלוי בין וידלה לקומוניסטים. ב-3 בספטמבר 1948 הוציא וידלה את המפלגה הקומוניסטית אל מחוץ לחוק. אך צעדיו של וידלה נתקלו בהתנגדות עממית רחבה ווידלה ויתר על סמכויותיו המיוחדות ושחרר את האסירים הפוליטיים. בינתיים, ממשלתו החדשה של גונסאלס כללה שמרנים, ליברלים ומעט סוציאליסטים. בשנים אלו ההשקעה האמריקאית במדינה גדלה מאוד ואף הגיעה לכדי 342 מיליון דולר בשנת 1952. מאפיין נוסף של שנות נשיאותו של גונסאלס היה תהליך עיור משמעותי. למרות תהליך זה וצמיחה בייצור, הפערים הכלכליים נשארו באותה הרמה. בשנת 1949 הממשל העניק זכות הצבעה לנשים. בשנת 1950 ממשלו של גונסאלס איבד את תמיכת הימין לאחר שביתת עובדי המדינה ועלייה באינפלציה. סכסוך פוליטי זה גרם לאובדן השליטה הממשלתית בפרלמנט ולהחלשת ממשל גונסאלס. למרות זאת, הצליח הממשל לקיים מספר רפורמות, ובהן שיפור מעמד הנשים. במהלך כהונתו, היה גונסאלס לראש המדינה הראשון אשר ביקר באנטארקטיקה. חוף ארץ גרהאם נקרא בשמו, בידי הציליאנים. היה ידוע בהתנגדותו לאוגוסטו פינושה שעלה לשלטון בהפיכה הצבאית בשנת 1973, אך בכל זאת עזר לנסח את החוקה החדשה של שלטון פינושה. גונסאלס נפטר כתוצאה מהתקף לב ב-22 באוגוסט 1980 בבירה סנטיאגו דה צ'ילה. מדיה וקבצים בנושא גבריאל גונסאלס וידלה בוויקישיתוף גבריאל גונסאלס וידלה, באתר "Find a Grave" (באנגלית) אלוורז דה ואיו, היכון שלטונו של הנשיא החדש בצ'ילי, משמר, 24 בנובמבר 1946 ועד בצ'ילי למען ארץ ישראל יהודית, המשקיף, 14 בספטמבר 1944 משה פראנק, הוועד העולמי הנוצרי לא"י נגד וועדות חקירה נוספות, הארץ, 12 בנובמבר 1945 הבוגד גונסאלס וידאלה, קול העם, 30 במרץ 1948 האקונומיסט, המשבר הפוליטי בצ'ילי, דבר, 19 באוגוסט 1949 יהודה ורדי, הדי הבחירות בצ'ילי, דבר, 23 במרץ 1949 קרלוס רפאל רודריגס, אמריקה הלטינית מתגוננת מפני מרשליזציה, קול העם, 20 במאי 1949 ציד מכשפות בצ'ילי, דבר, 4 במרץ 1948 חיים אהרנוביץ, תיקון טעות, דבר, 17 במרץ 1948
מנואל אקאנג'י

מנואל אובפמי אקאנג'י (בגרמנית: Manuel Obafemi Akanji, נולד ב-19 ביולי 1995 בוויזנדאנגן שבשווייץ) הוא כדורגלן שווייצרי המשחק במנצ'סטר סיטי ובנבחרת שווייץ בעמדת הבלם. אקאנג'י נולד בשווייץ לאב ניגרי ולאם שווייצרית, והחל את הקריירה כילד במועדון פ.צ. ויסנדאנגן מעיר הולדתו. בגיל 12 החל לשחק בפ.צ. וינטרטור, בה העביר את שנות נעוריו, ועלה בשנת 2014 לקבוצה הבוגרת, ששיחקה אז בליגת המשנה השווייצרית. בעונת 2014/15 היה אקאנג'י שחקן הרכב קבוע בקבוצה, שסיימה במקום הרביעי בליגה. באפריל 2015 חתם אקאנג'י בפ.צ. בזל מליגת העל השווייצרית, ויחל לשחק בה בעונת 2015/16. אקאנג'י ערך את הופעת הבכורה שלו בליגת העל השווייצרית במדי בזל בספטמבר 2015, במשחק מול פ.צ. לוגאנו. בתום עונת 2015/16, זכה אקאנג'י עם בזל באליפות הליגה. בעונת 2016/17 זכה אקאנג'י עם בזל באליפות נוספת, ובנוסף, זכה גם בגביע השווייצרי, לאחר ניצחון 0–3 בגמר על פ.צ. סיון. בעונת 2017/18 השתתף אקאנג'י עם בזל בליגת האלופות, והעפיל עם הקבוצה לשמינית הגמר, לאחר ששיחק 90 דקות בכל ששת משחקי הקבוצה והציג יכולת טובה מאוד, כשקבוצתו ספגה חמישה שערים בלבד בשישה משחקים. בפגרת החורף של עונת 2017/18, נמכר אקאנג'י לבורוסיה דורטמונד מהבונדסליגה תמורת 18 מיליון אירו, וחתם על חוזה עד לקיץ 2022. עד לתום עונת 2017/18 ערך אקאנג'י 11 הופעות במדי בורוסיה דורטמונד, אך הקבוצה הציגה במחצית עונה זו יכולת לא משכנעת, שאף כללה תבוסה 0–6 לבאיירן מינכן, לה אקאנג'י היה שותף. את העונה הזו סיימו דורטמונד ואקאנג'י במקום הרביעי בבונדסליגה. ב-1 בספטמבר 2022 עבר אקאנג'י למנצ'סטר סיטי מהפרמייר ליג תמורת 17 מיליון ליש"ט. ב-6 בספטמבר הוא ערך הופעת בכורה בקבוצה, בניצחון 0–4 על סביליה בליגת האלופות. אקאנג'י ערך שתי הופעות במדי נבחרת שווייץ עד גיל 20, ושש הופעות במדי נבחרת שווייץ בכדורגל עד גיל 21. את הופעת הבכורה שלו במדי נבחרת שווייץ הבכירה, ערך אקאנג'י ביוני 2017 בניצחון 0–2 על נבחרת איי פארו במסגרת מוקדמות מונדיאל 2018. בהמשך, הפך אקאנג'י לשחקן הרכב קבוע בנבחרת שווייץ, וזומן לסגל השווייצרי למונדיאל 2018. במונדיאל זה פתח אקאנג'י בהרכב בכל ארבעת המשחקים של שווייץ, שצלחה את שלב הבתים והודחה בשמינית הגמר לאחר הפסד 0–1 לנבחרת שוודיה. נכלל בסגל נבחרת שווייץ לטורניר מונדיאל 2022. והבקיע גול בשמינית הגמר נגד נבחרת פורטוגל. נכלל בסגל נבחרת שווייץ ליורו 2024. פ.צ. בזל אליפות ליגת העל השווייצרית: 2015/16, 2016/17 הגביע השווייצרי: 2016/17 בורוסיה דורטמונד הסופר קאפ הגרמני: 2019 הגביע הגרמני: 2020/2021 מנצ'סטר סיטי אליפות אנגליה: 2022/2023 הגביע האנגלי: 2022/2023 ליגת האלופות: 2022/2023 הסופר קאפ האירופי: 2023 מדיה וקבצים בנושא מנואל אקאנג'י בוויקישיתוף מנואל אקאנג'י, ברשת החברתית אינסטגרם מנואל אקאנג'י, באתר Transfermarkt מנואל אקאנג'י, באתר Soccerway מנואל אקאנג'י, באתר BDFutbol מנואל אקאנג'י, באתר WorldFootball.net מנואל אקאנג'י, באתר National Football Teams מנואל אקאנג'י, באתר FootballDatabase.eu מנואל אקאנג'י, באתר ESPN העברות בעולם: ברצלונה קרובה להשאיל את אלבה לאינטר ואת דסט למילאן, באתר וואלה, 31 באוגוסט 2022 Squad Announcement בחשבון הטוויטר הרשמי של נבחרת שווייץ, 9 בנובמבר 2022 Ryan DabbsContributions from Matthew Walthert last updated, Switzerland Euro 2024 squad: Murat Yakin's full team, fourfourtwo.com, ‏2023-10-03 (באנגלית)
האישה בלבן (סדרה, 2018)

האישה בלבן (באנגלית: The Woman in White) היא מיני-סדרה בחמישה חלקים של ה-BBC, עיבוד לרומן באותו שם מאת וילקי קולינס. הסדרה שודרה לראשונה ב-22 באפריל 2018 בערוץ BBC One, ומככבים בה ג'סי באקלי, בן הארדי, אוליביה וינול, דוגריי סקוט וצ'ארלס דאנס. ג'סי באקלי – מריאן הלקומב בן הארדי – וולטר הרטרייט אוליביה וינול – לורה פיירלי / אן קתריק דוגריי סקוט – סר פרסיבל גלייד ריקרדו סקאמרצ'ו – הרוזן פוסקו צ'ארלס דאנס – מר פרדריק פיירלי ארט מאליק – ארסמוס נאש ג'ואנה סקנלן – גברת ויזי ויקי פפרדין – גברת מיקלסון קרי פוקס – גברת קתריק ניקולס ג'ונס – מר גילמור איוואן קיי – פרופסור פסקה סוניה קסידי – מאדאם פוסקו וולטר הרטרייט מוזמן על ידי פרדריק פיירלי לעבוד אצלו בשחזור אוסף עבודות האמנות שלו, וללמד ציור את אחייניותיו בבית לימרידג' בקמברלנד. לפני יציאתו לדרך הוא פוגש אישה מסתורית הלבושה כולה לבן, שמספרת לו שהיא גרה בעבר בלימרידג'. אחר כך היא עולה לכרכרה וממהרת להסתלק. וולטר שומע שיחה בין שוטר ואדם אחר שרומזים על כך שהאישה נמלטה מבית מחסה לחולי נפש. למחרת וולטר נוסע ללימרידג' שם הוא פוגש את פרדריק, את אחייניתו לורה, ואח אחותה למחצה מריאן הולקומב. וולטר אומר למריאן שיש דמיון מדהים בין לורה ובין האישה בלבן שאותה פגש בדרכו. מריאן מספרת לוולטר על אן קתריק, צעירה שהייתה לבושה תמיד לבן והייתה דומה ללורה. וולטר פוגש שוב את האישה בלבן באחוזת לימרידג', אבל היא בורחת ממנו לפני שהוא מצליח לדבר איתה. מריאן שמה לב לכך שנוצר קשר אהבה בין וולטר ללורה, ומזהירה אותו שלורה כבר מאורסת. לורה מקבלת מכתב אנונימי הרומז על עברו של האיש לו היא צריכה להינשא, ומזהיר אותה מפניו. מריאן מספרת לוולטר שהאיש הוא סר פרסיבל גלייד, ולא נאמר עליו שום דבר רע. ילד קטן אומר להם שהוא ראה רוח רפאים לבנה ליד קברה של אמא של מריאן. וולטר מחליט לחכות במקום בתקווה שיפגוש שם את האישה בלבן. כשהיא מגיעה היא מגלה לוולטר שגלייד הוא האיש שהכניס אותה לבית המחסה, ושכוונותיו אינן טובות. גלייד עצמו מגיע ללימרידג' כדי לראות את לורה לפני נישואיהם. שלב הצילומים של הסדרה החל בפברואר 2017 בבלפסט שבצפון אירלנד. אתר האינטרנט הרשמי של האישה בלבן (באנגלית) "האישה בלבן", במסד הנתונים הקולנועיים IMDb (באנגלית) "האישה בלבן", באתר Rotten Tomatoes (באנגלית) "האישה בלבן", במסד הנתונים הקולנועיים KinoPoisk (ברוסית) "First-look snap of Ben Hardy in The Woman In White revealed". Belfast Telegraph. 30 בספטמבר 2017. {{cite web}}: (עזרה) Lodderhose, Diana (21 בפברואר 2017). "Ben Hardy, Jessie Buckley, Dougray Scott & Charles Dance Head To BBC's 'The Woman In White' Remake". Deadline Hollywood. {{cite web}}: (עזרה) "Ben Hardy and Jessie Buckley to star in BBC One adaptation of Wilkie Collins' psychological thriller The Woman In White". bbc.co.uk. BBC. 22 בפברואר 2017. {{cite web}}: (עזרה) "BBC One's bold new adaptation of Wilkie Collins' psychological thriller". BBC Media Centre. 16 באפריל 2018. נבדק ב-16 באפריל 2018. {{cite web}}: (עזרה) "Ivan Kaye - Official Page (Spotlight)". www.spotlight.com. נבדק ב-2018-03-18. "Ben Hardy lands lead in BBC's The Woman in White". Belfast Telegraph. 22 בפברואר 2017. {{cite web}}: (עזרה)
רנו מונהסטלה

רנו מונהסטלה (בצרפתית: Renault Monastella) היא מכונית משפחתית מתוצרת יצרנית הרכב הצרפתית רנו אשר יוצרה בין השנים 1928–1932. מספטמבר 1929 עד אפריל 1931 יוצרו 2,797 יחידות. מדגם "Type RY 3" יוצרו 381 יחידות בשנת 1931. מדגם "Type RY 3" יוצרו 781 יחידות, בין השנים 1931-1932. רנו מונהסטלה יוצרה במספר תצורות: 4 דלתות - סדאן 4 דלתות - טורפדו ("Torpedo car") (אנ') 2 דלתות - קבריולה 2 דלתות - קופה "Type RY 1" (יוצר בין השנים 1928 - 1929) "Type RY 2" (יוצר בין השנים 1929 - 1930) "Type RY 3" (יוצר בשנת 1931) "Type RY 3" (יוצר בין השנים 1931 - 1932) "רנו מונהסטלה" דגם "Type RY 2", שנת 1929 "רנו מונהסטלה" דגם "Type RY 2", שנת 1929 "רנו מונהסטלה" דגם "Type RY 2", שנת 1929 רנו "רנו מונהסטלה" מדיה וקבצים בנושא רנו מונהסטלה בוויקישיתוף רנו מונהסטלה, סרטון באתר יוטיוב רנו מונהסטלה, סרטון באתר יוטיוב René Bellu: Toutes les Renault. Des origines à nos jours. Éditions Jean-Pierre Delville, Paris 1979, ISBN 2-85922-023-2 (französisch "רנו מונהסטלה" שנת 1929 - תמונות lrm-collection.fr/Location-voiture-mariage-Renault-Monastella Gilbert Hatry, Claude Le Maître: Dossiers Chronologiques Renault. Voitures Particulières. Tome 5: 1924–1933. Editions Lafourcade, Paris 1981, ISBN 2-902667-06-X (französisch). "רנו מונהסטלה" קבריולה rajveteranu.cz/22557-renault-monastella-cabriolet
קווין אייזקס

קווין לינדזלי אייזקס (באנגלית: Kevin Isaacs; נפטר ב-10 במאי 2019) היה אונקולוג, מומחה באונקולוגיה קלינית ורדיותרפיה, מנהל המכון האונקולוגי בבית חולים העמק בעפולה. תחום המחקר העיקרי וההתמקדות המקצועית של אייזקס היה גידולים נדירים. אייזקס סיים התמחות באונקולוגיה בבית החולים רמב"ם. אייזקס התמחה באונקולוגיה קלינית ורדיותרפיה. לאחר סיום התמחותו יצא אייזקס להשתלמות ברדיותרפיה, באוניברסיטת דיוק, בעיר דרהאם, בצפון קרוליינה, ארצות הברית. בחזרו לישראל, נתמנה אייזקס למנהל המכון האונקולוגי במרכז הרפואי העמק בעפולה. המכון האונקולוגי במרכז הרפואי העמק מטפל במחלות הסרטן,. לרשות המכון כ-15 מיטות לטיפול במסגרת אשפוז יום. הטיפולים כוללים טיפולים כימותרפיים הנעשים במסגרת אשפוז יום של המכון. מרכז רפואי העמק מטפל בכ-4,000 חולי סרטן וחולים במחלות ממאירות מדי שנה. נכון ליוני 2016, במכון האונקולוגי לא מסופק קנאביס רפואי,. רדיותרפיה קווין אייזקס, ברשת החברתית אקס (טוויטר) תאריך פטירתו מרכז רפואי העמק, ד"ר קווין אייזקס מנהל המכון האונקולוגי פורום סרטן הערמונית, הכליה ושלפוחית השתן האגודה למלחמה בסרטן מרכז רפואי העמק - אונקולוגיה מרכז רפואי העמק - הקרן לפיתוח בית החולים איתי עמיקם, קנאביס רפואי לחולי סרטן? לא בבי"ח העמק, באתר ynet, 26 ביוני 2017 בעפולה אפילו חולי סרטן לא מקבלים קנאביס מגזין קנאביס, 26 ביוני 2017
טוניו קרגר

טוניו קרגר היא נובלה שנכתבה על ידי תומאס מאן מוקדם בשנת 1901 בהיותו כבן 25 שנה. פורסמה לראשונה בשנת 1903. א' א' קנוף בניו יורק פרסם את המהדורה האמריקאית הראשונה בשנת 1936 בתרגום הלן טרייסי לואר-פוטר. העלילה עוקבת אחר מהלך חייו של אדם מימי בית הספר שלו לימי בגרותו. הבן של סוחר צפון גרמני ואם "דרומית" (קונסואלו) בעלת כישרונות אמנותיים. טוניו ירש תכונות משני צידי משפחתו. כילד הוא חווה רגשות מנוגדים של הבורגנים שבסביבתו. הוא חש גם נעלה עליהם בראייתו וגם קנאה בחיוניותם התמה. קונפליקט זה ממשיך גם לימי בגרותו של טוניו, כאשר נהיה לסופר מפורסם החי בדרום גרמניה. "כדי להיות לאמן" הוא מאמין, "על האדם למות מפני חיי היום-יום". נושאים אלה נפתרים רק בחלקם כאשר טוניו נוסע צפונה לבקר בעיר הולדתו. בעודו שם, טוניו נחשד בטעות כעבריין נמלט, דבר המחזק את חשדו הפנימי כי על האמן להיות יוצא דופן ביחס לחברה המהוגנת. כפי שאריך הלר – אשר הכיר את תומאס מאן באופן אישי – ציין, כי הנושא של טוניו קרגר הוא של "האמן כגולה מן המציאות", עם טרקוואדו טאסו של גתה (1790) וסאפפו של גרילפרצר (1818) כבני לוויה. ועדיין היה זה אריך הלר אשר, קודם לכן, בנעוריו הוא, אבחן את הנושא הראשי של טוניו קרגר כהתאהבויותיו והסתבכויותיו של לב נלהב, כדי לתת להן ביטוי אינטלקטואלי במונחים אמנותיים. טוניו קריגר יוצר צמד עם סיפור מפורסם יותר: "מוות בוונציה" (Der Tod in Venedig). שתי היצירות מתארות את חייו של אמן ומבטאות את עמדותיו של תומאס מאן על האמנות. בסיפור אחד האמן נוסע מדרום לצפון, בשני מצפון לדרום. אחד המסע מסתיים בפיוס קלוש והשני במוות. אך, כשם ש-ט' ג' רייד ציין: "ב'מוות בוונציה' תומאס מאן חוזר ממסע ומגיע לאלגוריה ושוב כותב ישירות על אמן-הכתיבה. אבל הישירות אינה של טוניו קרגר. שם הוא הביע בצורה לירית את חוויותיו המיידיות, כשהוא מגבש ומתפייס עם מה שעבר עליו." החשיבות של היצירה מונחת, ביסודה, באופיה האוטוביוגרפי, ובה במידה בתרומתה, דרך תיאור ידידות מיוחדת (amitié particulière) כתאוריה של האהבה. בשנת 1964 נעשה סרט על פי הנובלה בבימויו של Rolf Thiele. Júlia da Silva Bruhns אימו של תומאס מאן שימשה השראה לקונסולאו, אימו של טוניו טוניו קרגר, באתר OCLC (באנגלית) טוניו קרגר, באתר אנציקלופדיה בריטניקה (באנגלית) Stories of three decades, WorldCat Erich Heller, The Disinherited Mind: Essays in Modern German Literature and Thought, (Cambridge, Bowes & Bowes, 1952), p. 167. Cf. id., The Disinherited Mind (Harmondsworth, Penguin Books, 1961), p. 187. Erich Heller, Flucht aus dem zwanzigsten Jahrhundert: Eine kulturkritische Skizze (Vienna, Saturn-Verlag, 1938), p. 9. T. J. Reed, Thomas Mann: The Uses of Tradition (2nd ed.; , p. 144., Oxford, Clarendon Press, ), 1996
יחסי מוזמביק–פורטוגל

יחסי מוזמביק-פורטוגל הם היחסים הדיפלומטיים שבין רפובליקת מוזמביק לבין הרפובליקה הפורטוגלית. שתי המדינות הן חברות מלאות בקהילת המדינות הדוברות פורטוגזית. מוזמביק הייתה מושבה פורטוגזית עד המאה ה-20. לאחר קריסת השלטון הקולוניאליזם הפורטוגזי, המדינה זכתה בעצמאותה מפורטוגל בשנת 1975. פורטוגל היא המשקיעה השנייה בגודלה במוזמביק. ביולי 2008, שתי הממשלות חתמו על הסכם בדבר הקמת קרן לתמיכה בהשקעות בשווי 124 מיליון דולר אמריקאי במגזר האנרגיה של מוזמביק. באותה החודש, פורטוגל ביטלה את יתרת חובותיה של מוזמביק לפורטוגל, שנאמדים ב-393.4 מיליון דולר שנצברו מהכרזת עצמאותה של מוזמביק עד שנת 2005. מוזמביק מיוצגת בפורטוגל על ידי קונסוליה כללית בפורטו ועל ידי שגרירות שהיא מחזיקה בליסבון, בירת המדינה. פורטוגל מיוצגת במוזמביק על ידי קונסוליה כללית בביירה, קונסוליה בנמפולה ובקלימאן ועל ידי שגרירות שהיא מחזיקה במפוטו, בירת המדינה. מדיה וקבצים בנושא יחסי מוזמביק–פורטוגל בוויקישיתוף Mozambique, Portugal agree to create investment fund_English_Xinhua, ‏2012-10-24 Mozambique gets debt relief from Portugal - Afrik-news.com : Africa news, Maghreb news - The african daily newspaper, en.afrik.com (ארכיון) CONSULATE GENERAL OF MOZAMBIQUE IN PORTO, PORTUGAL EMBASSY OF MOZAMBIQUE IN LISBON, PORTUGAL CONSULATE GENERAL OF PORTUGAL IN BEIRA, MOZAMBIQUE CONSULATE OF PORTUGAL IN NAMPULA, MOZAMBIQUE CONSULATE OF PORTUGAL IN QUELIMANE, MOZAMBIQUE EMBASSY OF PORTUGAL IN MAPUTO, MOZAMBIQUE
אלה טומניאן

אלה טומניאן (בארמנית: Ալլա Թումանյան; נולדה ב-17 במרץ 1950) היא שחקנית תיאטרון וקולנוע ארמנית. אלה טומניאן נולדה ב-1950 בירוואן. ב-1971 היא סיימה את לימודיה במכון הממלכתי לתיאטרון ואמנות, בחוג למשחק. בין השנים 1971–1990 היא עבדה בתיאטרון האקדמי הממלכתי סונדוקיאן של ירוואן, ובשנים 1990–1991 בתיאטרון "מטרו". אחרי שהתאלמנה, עזבה את ירוואן ועקרה לגלנדייל, קליפורניה, שבארצות הברית, לדבריה, מכיוון שסבלה מחוסר הערכה בביתה. אלה טומניאן, ברשת החברתית פייסבוק אלה טומניאן, במסד הנתונים הקולנועיים IMDb (באנגלית) אלה טומניאן, באתר Rotten Tomatoes (באנגלית) אלה טומניאן, במסד הנתונים הקולנועיים KinoPoisk (ברוסית) אלה טומניאן ב- kinopoisk.ru Alla Tumanyan's biography and film list on arm-cinema.am Alla Tumanyan ՆՈՐ ՀԱՅՐԵՆԱԴԱՐՁՈՒԹՅՈՒՆ Է ԱՆՀՐԱԺԵՇՏ, Առավոտ, Օգոստոս 14,2007 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלה טומניאן".